
	תיקון סעיף 25
	1.
	בחוק מרשם האוכלוסין, התשכ"ה–1965[footnoteRef:2], בסעיף 25, אחרי סעיף קטן (א( יבוא: [2:  ס"ח התשכ"ה, עמ' 270.] 


	
	
	"(א1)	נקבע לפי סעיף קטן (א) כי תעודת זהות תכלול את שם ההורה של נושא התעודה, רשאי מי שמלאו לו שמונה עשרה שנים לבקש שלא ייכלל שם ההורה בתעודת הזהות שלו."


דברי הסבר
הצעת חוק זו נועדה לאפשר לאדם אשר מלאו לו שמונה עשרה שנים לדרוש את אי ציון שם ההורה בתעודת הזהות וזאת ללא צורך בנימוק בקשתו. תעודת זהות מכילה פרטים מספקים לצורך זיהויו של אדם. שם ההורה אינו פרט עיקרי בחשיבותו בזיהוי אדם, בייחוד לנוכח שכיחותם של שמות פרטיים זהים והאפשרות לשינוי שם משפחה.                                                                                                                    
 ישנם אנשים שציון שם ההורה בתעודת הזהות שלהם יכול לגרום להם לאי נוחות מסיבות אישיות ומשפחתיות. אנשים שחוו התעללות מינית, אלימות פיזית, נטישה וכל פגיעה שהיא מצד הורה עלולים לחוש קושי רב בעודם נדרשים להציג תעודת זהות. חשיבותו של ציון שם הורה לצורך זיהוי היא שולית אל מול עוגמת הנפש הנגרמת למחזיקי תעודת זהות שנאלצים בעל כורחם לשאת את שם הוריהם כאשר הם אינם מעוניינים בכך.                                                                                                     
הצעת חוק זו לא תגרע מנתוני המידע האישי של מרשם האוכלוסין במשרד הפנים, אלא תאפשר לאדם אשר מעוניין בכך לא לציין את שם הוריו בתעודת הזהות בלבד.                                                                                                                             
הצעת חוק זהה הונחה על שולחן הכנסת התשע-עשרה על ידי חברת הכנסת מיכל רוזין וקבוצת חברי הכנסת (פ/2650/19).

